### Resumé

Sagen omhandler gennemførelse af ekspropriation af arealer og rettigheder til udvidelse af [adresse] ved [adresse]. Der blev 25. juni 2024 afholdt åstedsforretning under ledelse af formand for Teknisk Udvalg. Byrådet gav 24. april 2023 i pkt. 95 ekspropriationsbemyndigelse til Teknisk Udvalg.

### Sagsfremstilling

Byrådet godkendte 6. marts 2024 pkt. 56, anlægsbevilling på 19,7 mio. kr. til udvidelse af [adresse] ved [adresse].

Vejle Kommune har i kommuneplanen udlagt et område langs Hedevej, afgrænset nord og syd af [adresse] og [adresse], til rekreativt formål. Arealet vest for [adresse] er reguleret af lokalplan OF 2.4.2. Begge områder skal trafikbetjenes fra [adresse] og der er derfor  behov for at udbygge [adresse].

Vejle Kommune er som en del af ejerkredsen bag Billund Lufthavn med i planerne om lufthavnens fremtid med blandt andet udbygning af cargoområdet. Udbygningen af cargoområdet vil kræve en udvidelse af vejnettet i Billund Kommune og Vejle Kommune, hvorfor der er indgået et samarbejde om udvidelse af de nødvendige veje. Betjening af cargoområdet vil kræve udbygning af [adresse] og [adresse].

Udbygningen af [adresse] forberedes til DUO2 (dobbelttrailere, der i øjeblikket testes i [adresse]) og krydset mellem [adresse] og [adresse] skal ombygges til et kanaliseringsanlæg.

Der er 25. juni 2024 afholdt åstedsforretning. Efter åstedsforretningen har der været en næsten 7 ugers indsigelsesperiode, forlænget fra 4 uger pga. sommerferien. Indsigelsesfristen udløb 12. august 2024. Protokol med indsigelser er vedlagt som bilag. Der er tiltrådt 1 forligstilbud, der er 2 forligstilbud som ikke er tiltrådt. Der er givet accepterklæringer fra 2 lodsejere.

**Uddrag af indsigelser**Uddrag af indsigelser er vedlagt som bilag og fremgår af protokollen som sin helhed.
Lodsejer for lb.nr. 1 og 3 er ikke imod vejprojektet, men er ikke enig i opgørelsen af erstatningen.
Lodsejer for lb.nr. 4 gør indsigelser mod placeringen af vejen som ønskes flyttet længere mod vest.

**Ekspropriation**
Forvaltningen anbefaler, at ekspropriationen gennemføres, og at arbejderne igangsættes. Ekspropriation gennemføres efter bestemmelserne i lov om offentlig vej.
Ekspropriationen vedrører følgende matrikelnumre:
Vandel By, Randbøl: Matr. nr.: 6ø, 6f, 6h, 11a, 2e, 11m, 8z og 6d.

**Lovgrundlag**
Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

Udbygningen af [adresse] vil medvirke til at fjerne en del af sommertrafikken på de mindre veje i området og afvikle trafikken lettere og mere trafiksikkert i Billund, samt give adgang til det nye rekreative område. Mindre trafik på det sekundære vejnet vil forbedre forholdene (tryghed) for cyklister.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at**    udvalget godkender ekspropriation og servitutter fra de nævnte matrikler, og

**at**    fastsættelse af erstatning til lodsejere, der ikke har tiltrådt forligstilbuddene, overgives til taksation.

### Beslutning

Godkendt.

Birthe Jessen var fraværende.